**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej

republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z. a zákona č. 402/2013 Z.z. sa mení a dopĺňa takto:

V § 26 ods. 1 sa za druhú vetu vkladá nová tretia veta, ktorá znie: „Ak je navrhovateľom prezident Slovenskej republiky, môže v jeho mene vystúpiť v odôvodnených prípadoch vedúci Kancelárie prezidenta Slovenskej republiky .“.

V § 67 ods. 1 sa za slovo „poslanci“ vkladá čiarka a slová: „prezident Slovenskej republiky“.

V § 70 ods. 2 sa za slovo „výbory“ vkladá čiarka a slová „alebo poslanec“ sa nahrádzajú slovami „poslanec alebo prezident Slovenskej republiky“.

V § 76 sa na konci pripájajú tieto vety: „Ak ide o návrh prezidenta Slovenskej republiky, návrh zákona odôvodní prezident Slovenskej republiky alebo v odôvodnených prípadoch vedúci pracovník Kancelárie prezidenta Slovenskej republiky. So súhlasom výboru môže vystúpiť splnomocnený pracovník Kancelárie prezidenta Slovenskej republiky.

V § 77 ods. 3 za slovo „výbory“ vkladá čiarka a slová „alebo poslanci“ sa nahrádzajú slovami „poslanci alebo prezident Slovenskej republiky“.

**Čl. II**

Tento zákon nadobúda účinnosť 1. apríla 2015.